[{"text_idx": "#000000", "text": "Oma teadliku to\u0308o\u0308inimese elust olen o\u0303petanud lapsi, nii suuremaid kui va\u0308iksemaid. Elukutselt klassio\u0303petaja, hiljem ta\u0308iendanud end ka lasteaiao\u0303petajana. Mulle meeldib va\u0308ikese inimese siiras soov ja huvi tunda, ma\u0308rgata ja kogeda midagi ta\u0308iesti uut ja po\u0303nevat. See avastamisteekond on o\u0303petaja jaoks va\u0308ga suur vastutus, sest iga silmapaar peab oma elutee alguses kogema ja na\u0308gema just neid va\u0308a\u0308rtusi, mis saadaksid teda la\u0308bi kogu elu."}, {"text_idx": "#000001", "text": "O\u0303petaja to\u0308o\u0308 on iga pa\u0308ev kordumatu, ometigi oli minu salajane soov teha midagi oma ka\u0308tega. Ka\u0308sito\u0308o\u0308 meeldis mulle juba kooliajal, kuid suuremat ta\u0308helepanu sellele po\u0308o\u0308rata polnud mul siis aega. Hobideks on veel laulmine, rahvatants ja ka\u0308sito\u0308o\u0308."}, {"text_idx": "#000002", "text": "Kuna olen po\u0303line ra\u0308pinlane, siis otsustasin o\u0303ppima minna Ra\u0308pina Aianduskooli , erialaks rahvuslik tekstiilka\u0308sito\u0308o\u0308. Kool avardas mu silmaringi ja tegi heas mo\u0303ttes ka\u0308sito\u0308o\u0308so\u0303ltlaseks. Koolis o\u0303ppisime palju ja erinevaid tehnikaid, kuid mind ko\u0308itis ko\u0303ige enam o\u0303mblemine. Igapa\u0308evase o\u0303petajato\u0308o\u0308 ko\u0303rvalt olen end ta\u0308iendanud ka Tartu Rahvau\u0308likoolis. Minu uus armastus on naturaalsetest kangastest mugavad ro\u0303ivad nii lastele kui ka nende emmedele."}, {"text_idx": "#000003", "text": "Ma\u0308letan esimesi ro\u0303ivaid oma va\u0308iksele pojale. Poes polnud va\u0308ga valikut, aga minu poeg pidi endale midagi nunnut saama. O\u0303mblesin ise! Ausalt o\u0308eldes, oli mul ikka julgust, sest tegelikult o\u0303mmelda ma siis eriti ei osanud. Tahe oli va\u0308ga suur! See tahe midagi ise luua ja o\u0303mmelda on minus kogu aeg olnud."}, {"text_idx": "#000004", "text": "Ko\u0303ik saab alguse kangast. Uut kangast ka\u0308es hoides hakkab mo\u0303te kohe liikuma \u2013 kellele sobiks, millise tegumoega peaks ro\u0303ivas olema ja veel palju erinevaid mo\u0303tteid. Mulle meeldib ma\u0308ngida kangastega. Sobitan omavahel kokku erinevaid mustreid ja va\u0308rvitoone, luues kandmiseks po\u0303nevaid u\u0308ksikro\u0303ivaid kui ka komplekte ja nn u\u0308htekaid komplekte emme -laps, o\u0303ed-vennad jne."}, {"text_idx": "#000005", "text": "Minu loodud ro\u0303ivad on mulle va\u0308ga olulised. Ra\u0308pina Aianduskoolis kirjutasin lo\u0303puto\u0308o\u0308, kus uurisin la\u0308hemalt Ra\u0308pina rahvaro\u0303iva su\u0308mboolikat. Oma tootema\u0308rgi kujundamisel olen inspiratsiooni saanud just Ra\u0308pina rahvaro\u0303ivaste kirivo\u0308o\u0308st. Kasutan seda mustrit lugupidamise ja uhkusega. Lisan tootema\u0308rgi oma loodud ro\u0303ivastele."}, {"text_idx": "#000006", "text": "Mis paneb mind edasi liikuma? Tagasiside ja minu ro\u0303ivakandja siiras ro\u0303o\u0303m ja ta\u0308nu. Kui na\u0308en oma loodud-o\u0303mmeldud ro\u0303ivaid ta\u0308navapildis, annab julgust edasi tegutseda ja kindlasti teeb su\u0308dame soojaks!"}, {"text_idx": "#000008", "text": "Suuremate koguste vo\u0303i individuaaltellimuste puhul tuleks meistriga ta\u0308htajad ja tingimused la\u0308bi ra\u0308a\u0308kida. Lisaks esemete mu\u0308u\u0308gile vahendame ka meistrikoolitusi ja to\u0308o\u0308tubasid."}]